Doujutsu (Naruto)

Dōjutsu (瞳術 Teknik Mata Khas) merupakan kebolehan genetik seorang ninja untuk menggunakan mata mereka dan membolehkan mereka menggunakan kepelbagaian chakura dalam banyak bentuk. Ia merupakan sejenis bentuk kebolehan "Kekkei Genkai" (血継限界, Jaringan Darah Terhad) yang diwarisi daripada satu keturunan ke keturunan yang lain dan ianya tidak boleh dianggap sebagai salah satu daripada jutsu utama.
Kebolehan ini tidak memerlukan penggunanya menggunakan kombinasi ikatan tangan dan ianya boleh digunakan untuk melakukan atau menentang jutsu daripada genjutsu, taijutsu dan ninjutsu. Kebanyakkan dōjutsu yang diketahui memberikan kelebihan tertentu seperti kebolehan jarak pandangan yang lebih luas (melihat menembusi objek) atau meramal pergerakan musuh. Penggunaan dōjutsu memerlukan penggunaan chakra si penggunanya.

Byakugan

Byakugan (白眼 Mata Putih) juga dikenali sebagai "Mata Putih Penglihatan Telus" merupakan satu bentuk Kekkei Genkai, sejenis susur genetik yang dikongsi oleh kalangan ninja dari klan Hyuga. Ninja yang memiliki susur genetik klan Hyuga ini rata-rata memiliki mata berwarna putih (Neji dan Hinata warna mata yang agak berbeza iaitu masing-masing memiliki warna mata berwarna sedikit keunguan dan biru kekelabuan). Walaupun tidak dinyatakan secara nyata, boleh dianggap bahawa semua anggota klan Hyuga memiliki Byakugan. Adalah kebiasaan, Sharingan milik klan Uchiha merupakan perwarisan daripada pendarahan klan Hyuga yang memiliki Byakugan.
Seperti mata Sharingan, Byakugan turut boleh dipindahkan kepada ninja yang bukan daripada keturunan Hyuga seperti mana yang terjadi kepada Ao dari Kirigakure. Mata Byakugan yang dipindahkan boleh diaktifkan atau dinyahaktofkan dengan kuasa penggunanya dan tidak seperti Sharingan yang sentiasa dalam keadaan aktif sepanjang masa.
Kebolehan Byakugan ini menjadi ia suatu objek yang menjadi rebutan oleh banyak perkampungan ninja. Sebagai bukti, pernah terjadi wakil daripada Kumogakure melakukan percubaan untuk mendapatkan Byakugan dan bagaimana Kirigakure cuba mempertahankan satu-satunya Byakugan (milik Ao) yang mereka miliki.

Kebolehan

Byakugan merupakan fokus utama terhadap kebolehan anggota klan Hyuga. apabila Byakugan diaktifkan, anak mata mereka akan menjadi lebih pudar dan akan tertonjol urat-urat berselirat dari sisi pelipis mata mereka.
Kebolehan pertama Byakugan adalah ia membenarkan penggunanya memiliki penglihatan yang hampir 360º, kecuali sudut satu titik buta di belakang bahagian ketiga tulang tunjang mereka (leher).
Kebolehan kedua Byakugan adalah keupayaannya untuk melihat secara pandang telus sesuatu objek pejal serta memberikan tahap pemfokusan yang berperingkat. Kebolehan pemfokusan secara berperingkat ini berbeza dari seorang pengguna Byakugan kepada pengguna yang lain. Dalam Bahagian I, Neji berupaya untuk melihat objek di dalam lingkungan 50 meter, namun Neji kemudiannya berjaya meningkatkan keupayaan tersebut sehingga ke lingkungan 800 meter. Bagi Hinata pula, dalam Bahagian II dibuktikan bahawa dia mampu meninjau sejauh lingkungan 10 km. Ketika dalam "Babak Pencarian Uchiha", Hinata dilihat mampu meneliti kesan api hitam daripada teknik Amaterasu dan chakura di sekeliling kawasan tersebut dari jarak sepuluh kilometer. Namun begitu, Byakugan tidak boleh digunakan untuk meneliti jutsu tembok penghadang seperti Formasi Tembok Tonggak Empat Tiangyang digunakan oleh Ninja Bunyi Berempat.
Bagaimanapun, kebolehan ketiga merupakan kebolehan terhebat yang dimiliki oleh Byakugan iaitu kebolehan untuk melihat kepulan chakura dan peredaran sistem chakura dalam tubuh seseorang. Melalui kebolehan inilah, membuatkan mereka mampu menggunakan teknik Taijutsu terhebat mereka untuk menewaskan pihak lawan; "Taijutsu Lembut" (柔拳, Jūken). Tidak seperti Taijutsu Keras yang mengakibatkan kecederaan luaran kepada sasaran, teknik Taijutsu Lembut ini mengakibatkan kecederaan dalam kepada sasarannya. Setiap serangan mesti mengena kepada sasaran dengan tepat iaitu mengenai titik sistem peredaran chakura yang membawa chakura kepada tubuh. Titik ini merupakan penghubung kepada peredaran chakura secara langsung kepada organ-organ dalam tubuh. Apabila sistem ini dicederakan, organ-organ dalam tubuh juga turut terjejas. Tidak ada bentuk pertahanan yang mampu menyekat teknik Taijutsu Lembut ini kerana tidak ada sesiapa yang mampu melatih pertahanan organ dalaman agar lebih kuat. Salah satu cara yang boleh digunakan untuk menghalangnya hanyakah dengan menghalang serangan tersebut daripada mengenai tubuh.
Sesetengah pengguna Byakugan yang berkemahiran seperti Neji, yang nyata-nyata jarang dilihat, mampu menggunakan teknik Taijutsu Lembut ke tahap yang lebih tinggi.Sepanjang "Sistem Peredaran Chakura" (keirakurei), terdapat 361 titik nadi dipanggil "Tenketsu". Apabila tenketsu ini diserang, pengguna Byakugan boleh memilih sama ada menutup atau membuka secara paksa tenketsu sasaran dan memberikan kelebihan kepada mereka mengawal pengaliran chakura pihak lawan. Neji Hyuga memiliki kekecualian apabila mampu mempelajari teknik terhebat klan Hyuga iaitu teknik Rajah Lapan Triagram 64 Telapak bersama Hinata Hyuga yang mampu mempelajari teknik Rajah Lapan Triagram 32 Telapak (versi lebih mudah berbanding Neji) yang hanya dapat dilihat dalam siri anime. Dalam pertarungan Neji menentang Kidomaru, Neji telah menggunakan Rajah Lapan Triagram 128 Telapak ke atas Kidomaru yang mana hanya terdapat di dalam siri animasi. Taijutsu Lembut berkeupayaan untuk menyerang tanpa menggunakan tenaga yang banyak namun memberikan tahap kerosakan yang maksimum kepada sasaran berbanding sesetengah Ninjutsu yang bertahap tinggi. Ia boleh dianggap sebagai taijutsu terhebat yang terdapat di Konohagakure.

Rinnegan

Rinnegan (輪廻眼 Mata Samsara) merupakan sesuatu yang jarang ditemui dan menurut Fukasaku ia merupakan teknik mata paling hebat di antara tiga dōjutsu hebat yang wujud. Kebarangkalian untuk seseorang memiliki Rinnegan adalah kecil sehinggakan Jiraiya menganggap ianya hanyalah sekadar legenda dan Kakashi menyatakan ianya adalah sejenis bentuk mutasi mata. Setakat ini, hanya dua pengguna yang diketahui memiliki mata Rinnegan; Pendeta Rikudo (Pendeta Enam Haluan) dan Nagato. Dengan Pendeta yang sudah lama tiada dan kematian kepada Nagato, tidak ada sebarang pengguna Rinnegan yang masih wujud setakat ini.
Rinnegan dikenalpasti dengan bentuk mata yang bergelombang di sekeliling anak matanya dengan warna iris dan skelera matanya yang berwarna kelabu keunguan. Ia membolehkan penggunanya mempelajari dengan mudah pelbagai jutsu, malahan ia membolehkan penggunanya menggunakan enam jenis perubahan chakura seperti yang dinyatakan oleh Ibiki dan membolehkan penggunanya menggunakan sebarang teknik. Ia turut membenarkan penggunanya menggunakan ke semua teknik "Enam Haluan" milik Pendeta Enam Haluan.
Sepertimana Byakugan dan Sharingan, Rinnegan juga membenarkan penggunanya melihat aliran chakura dan jaringan jampi yang tersembunyi. Menurut rakan Nagato iaitu Konan, pengguna Rinnegan merupakan "Haluan Kesakitan Ketujuh" yang berada di antara "ambang kematian dan kehidupan" yang membolehkannya menggunakan teknik Haluan Luar: Pendeta Kehidupan Syurga untuk menghidupkan semua orang yang baru terbunuh dalam tempoh masa terdekat.
Oleh kerana ke semua "Enam Haluan" Pain adalah daripada mayat yang dihidupkan semula, ke semua mata rinnegan dimasukkan ke dalam tubuh mereka tanpa diketahui caranya. Dengan bebruat sedemikian, Nagato berupaya memantau penglihatan ke semua tubuh, mengatur pergerakkan mereka dengan strategi yang teratur meskipun ketika sedang bertarung. Oleh kerana itu, ia tidak memiliki titik buta sepertimana yang dimiliki oleh pengguna Byakugan selagi mana badan gantian itu melihat ke semua arah atau sekurang-kuranya salah seorang memandang ke arah sasaran yang diingini. Oleh keran itu, seseorang perlu membutakan penglihatan satu tubuh gantian dan menarik perhatian tubuh gantian yang lain untuk membuka peluang "kewujudan" titik buta pengguna Rinnegan. Haiwan seruan oleh Chikushōdō Pain turut memiliki mata Rinnegan dan memberikan cadangan bahawa Nagato dapat mengawal mereka dan mempergunakan penglihatan mereka. Madara Uchiha turut menyatakan bahawa Sharingan dan Mangekyo Sharingan dapat menterjemah beberapa teks pada batu peringatan yang ditinggalkan oleh "Pendeta Rikudo", namun hanya pengguna Rinnegan mampu menterjemahkan ke semuanya.

Sharingan

Sharingan (写輪眼 Mata Roda Karang) atau turut dikenali sebagai "Mata Roda Peniru" merupakan satu doujutsu dari kekkei genkai yang dimiliki dan diwarisi oleh klan Uchiha.

Peringkat

Sharingan, tidak seperti Byakugan tidak dapat diaktifkan secara automatik daripada waktu lahir. Ia pertama kali diaktifkan dengan satu bentuk daya "tekanan" perasaan dan kemudiannya dapat digunakan secara sesuka hati pada bila-bila masa. Apabila pertama kali diaktifkan oleh penggunanya, Sharingan memiliki jumlah "tomoe" (巴) yang berbeza di sekeliling anak matanya. Seorang pengguna Sharingan akan dapat mengubahkan bentuk mata ini dengan jumlah tomoe maksimum sehingga tiga tomoe melalui latihan dan penggunaan yang terus-menerus. Apabila Sharingan mereka mengalami perubahan, keupayaan mereka turut meningkat seiring dengan perubahan bilangan tomoe yang dimiliki. Peningkatan keupayaan yang lain bagi Sharingan dengan tiga tomoe adalah ke dalam bentuk "Mangekyo Sharingan", yang mana ianya hanya dapat dikuasai melalui tekanan perasaan akibat kehilangan orang yang paling rapat dengan penggunanya.

Keupayaan

Keupayaan pertama Sharingan adalah ianya dapat digunakan untuk melihat aliran chakura. Pemilik Sharingan dapat memastikan sama ada seseorang itu di bawah pengaruh Genjutsu atau tidak kerana mereka dapat melihat pergerakkan chakura yang kucar-kacir dalam tubuh seseorang.
Keupayaan kedua Sharingan dan dianggap paling penting adalah keupayaan yang membenarkan penggunanya memiliki daya persepsi atau ramalan, membolehkan mereka mengenal pasti genjutsu dan bentuk lain pengunaan chakura walaupun tidak seperti pengguna Byakugan. Melalui keupayaan daya meramal ini membenarkan mereka untuk mengumpul data secara terperinci, membaca gerak bibir atau meniru pergerakkan kecil seperti meniru pergerakkan menulis. Apabila keupayaan Sharingan ditingkatkan, memiliki lebih banyak tomoe, ia membolehkan penggunanya mengesan pergerakan atau tindakan sesuatu objek yang bergerak dengan kelajuan yang tinggi yang membenarkan penggunanya meramal pergerakkan musuh yang selanjutnya. walaupun kadang kala mereka dapat meramal pergerakan musuh atau mengetahui musuh akan menyerang, tubuh mereka berkemungkinan masih tidak dapat bertindak balas terhadap serangan musuh.
Keupayaan Sharingan yang ketiga merupakan yang paling dikenali kerana ia membolehkan penggunanya mengingati sebarang teknik yang pernah dilihat oleh mereka (kecuali teknik dihasilkan daripada kekkei genkai). Penggunanya dapat mengingati sebarang teknik Ninjutsu, Genjutsu atau pun Taijutsu dengan ketepatan yang tinggi dan menggunakannya untuk diri sendiri atau mengubahsuaikannya menjadi teknik baru milik mereka sendiri contohnya; Sasuke Uchiha yang mengubahsuai teknik Singa Berantai. Untuk melakukan jutsu yang ditiru tidak mudah. Seseorang pengguna Sharingan mesti memiliki keupayaan atau skil untuk melakukannya. Contoh terbaik adalah taijutsu yang dimiliki oleh Rock Lee. Ketika Sasuke meniru segala pergerakan teknik taijutsu milik Rock lee, ia telah memberikan beban yang berlebihan kepadanya kerana Sasuke tidak mempunyai atau melakukan latihan yang sama seperti Rock Lee. Selain tahap skil fizikal dan kekkei genkai, Sharingan juga tidak dapat meniru teknik atau jutsu yang bergantung kepada faktor luaran seperti teknik seruan "Kuchiyose" jika mereka tidak memiliki kontrak dengan objek seruan tersebut.
Keupayaan terakhir Sharingan adalah memberikan kesan ilusi yang unik seperti genjutsu yang mempengaruhi pergerakan atau pemikiran seseorang (seperti hipnosis) melalui perhubungan dengan mata mereka. Apabila ianya digunakan bersama keupayaan lain Sharingan, ia membolehkan penggunanya meniru atau melakukan mimik setiap pergerakan yang dilakukan oleh musuh walaupun sebelum musuh melakukan pergerakkan tersebut, memperlihatkan seperti pengguna Sharingan tersebut mampu "melihat masa depan". Pengguna Sharingan yang lebih tinggi keupayaannya mampu menggunakan teknik hipnosis ini dengan lebih berkesan dengan memerangkap musuh dengan suatu bentuk ilusi. Kekuatan kesan ilusi mata Sharingan bergantung pada tahap pengetahuan dan kebolehan mereka dalam penggunaan genjutsu.
Walaupun Sharingan menggunakan chakura penggunanya ketika dalam keadaan aktif, tahap chakura yang diperlukan ketika mengaktifkan Sharingan adalah tidak ketara serta mereka boleh sentiasa mengaktifkan mata Sharingan tersebut. Sevagai contoh, Itachi Uchiha sangat mahir dengan kebolehan ini dan dapat membiarkan Sharingan miliknya sentiasa dalam keadaan aktif dan hanya menyahaktifkannya selepas mengenakan Tsukuyomi ke atas Sasuke dan ketika melarikan diri dari JIraiya menggunakan Amaterasu.Namun, apabila Sharingan dipindahkan kepada seseorang yang bukan dari pendarahan klan Uchiha, kesan pembaziran chakura jelas kelihatan meyebabkan mereka terpaksa menutupnya apabila tidak digunakan untuk mengelakkan pembaziran chakura seperti yang dilakukan oleh Kakashi Hatake atau Danzo.

Pengaktifan Sharingan

Seperti yang diketahui, Sharingan hanya dapat diaktifkan di bawah pengalaman "tekanan perasaan" yang dilalui oleh seseorang klan Uchiha. Apabila dapat diaktifkan untuk pertama kali, ianya dapat digunakan aktifkan sesuka hati di masa yang lain. Ia juga adalah tidak mustahil untuk memindahkan Sharingan kepada seseorang yang lain seperti yang berlaku kepada Kakashi Hatake; di mana Kakashi menerima mata Sharingan kiri daripada Obito Uchiha. Oleh kerana itu, Sharingan milik Kakashi tidak dapat dinyahaktifkan. Penggunaan Sharingan bagi mereka yang tidak memiliki pendarahan klan Uchiha adalah sangat membazir chakura. Oleh yang demikian, kebanyakkan masa, Kakashi akan menutup mata Sharingan tersebut dengan kain dirah dahi yang dipakainya untuk menjimatkan chakura. Kakahsi juga memerlukan masa yang agak lama apabila menggunakan Sharingan melampaui beban dan kemampuannya. Begitu juga yang dialami oleh Danzo di mana dia juga menggunakan kain balutan untuk menutup mata Sharingan kanan yang dimilikinya daripada Shisui Uchiha. Danzo juga turut memiliki beberapa lagi Sharingan di tangan kanannya.
Pemindahan Sharingan daripada seseorang Uchiha yang masih hidup atau yang telah mati kepada Uchiha yang lain adalah satu-satunya langkah untuk mengelakkan mereka kehilangan daya penglihatan akibat penggunaan Mangekyo Sharingan yang berterusan. Pengguna Sharingan tersebut kemudiannya dikatakan akan memiliki "Mangekyo Sharingan Kekal Abadi".

Mangekyō Sharingan

Mangekyō Sharingan (万華鏡写輪眼 Mata Roda Karang Kledioskop) merupakan bentuk perubahan atau peningkatan kepada mata Sharingan yang asal. Ia memberikan keupayaan kepada penggunanya untuk menguasai jutsu yang lebih berkuasa dan teknik-teknik larangan. Mangekyō Sharingan memiliki perbezaan yang ketara jika dibandingkan dengan bentuk Sharingan asal terutamanya pada bentuk "tomoe". Berbeza dengan perubahan ke atas Sharingan asal, perubahan Mangekyō Sharingan berbeza daripada seorang pengguna kepada seorang pengguna yang lain. Itachi dan Kakashi memiliki bentuk yang roda kipas, Madara dan Izuna memiliki bentuk lebih terperinci kepada Sharingan biasa, manakal Sasuke pula memiliki bentuk seperti bintang.
Untuk mendapatkan Mangekyō Sharingan, seseorang pengguna Sharingan perlu mengalami perasaan atau emosional pada kehilangan seseorang yang rapat dengan mereka, kerana pengaruh pengalaman tersebut boleh digunakan untuk mengaktifkan Mangekyō Sharingan. Pengalaman melalui sejarah membuktikan, kebanyakkan ahli klan Uchiha yang memiliki Mangekyō Sharingan pernah melakukan pembunuhan sama ada ke atas ahli keluarga atau sahabat rapat mereka untuk memenuhi kriteria tersebut, namun bagaimana Kakashi mengaktifkan Mangekyō Sharingan miliknya adalah masih tanda tanya (perlu diambil perhatian bahawa, perbuatan membunuh seseorang yang rapat seperti ahli keluarga atau sahabat baik adalah tidak memadai untuk mengaktifkan Mangekyō Sharingan mereka, di mana seseorang pengguna Sharingan itu haruslah merasai perasaan kehilangan yang amat mendalam turut diperlukan seperti mana yang dialami oleh Sasuke Uchiha apabila dia mengaktifkan Mangekyō Sharingan miliknya).
melalui peredaran masa, penggunaan Mangekyō Sharingan yang berterusan akan memudaratkan daya penglihatan penggunanya hingga boleh mendatangkan kebutaan. Hanya dengan mengambil dan memindahkan mata pengguna Mangekyō Sharingan yang lain mampu mengembalikan daya penglihatan seseorang pengguna Mangekyō Sharingan yang mana kemudiannya akan mengaktifkan "Mangekyō Sharingan Kekal" (永遠の万華鏡写輪眼, Eien no Mangekyō Sharingan). Proses ini tidak hanya mengembalikan daya penglihatan penggunanya, malah akan membolehkan penggunanya memiliki kebolehan yang lebih hebat. Hanya terdapat tiga ninja yang masih hidup memiliki Mangekyō Sharingan iaitu: Madara Uchiha, Sasuke Uchiha dan Kakashi Hatake.

Ranmaru-Kekkei Genkai

Ranmaru memiliki Doujutsu Kekkei Genkai yang menghampiri ciri-ciri Byakugan. Ia memilikim kebolehan penglihatan telus, mengganggu funsi asas mata kekkei genkai dan penggunaan partikel chakura yang unik. Ranmaru memiliki kebolehan melihat secara telus dinding di pondok kecilnya untuk memerhatikan kawasan luar dan menggunakan genjutsu yang mampu memperdayakan Byakugan. Kebolehan nini tidak memiliki daya tinjauan seperti Byakugan, tetapi mampu mengekang kebolehan Byakugan. Penglihatan Ranmaru juga mampu mengesan musuh dengan mengesan chakura, pergerakan chakura dari jarak yang jauh dan memerhatikan perubahan chakura seseorang individu. Ia juga mampu mengesan berapa jumlah kehadiran mereka.
Penglihatan Ranmaru memiliki persepsi dan keupayaan menganalisis yang tidak seperti Sharingan, bernakna Ranmaru boleh menganalisis sebarang maklumat yang dilihat dan meramal tindakan musuh selanjutnya. Kebolehan ini memberikan sumbangan yang besar kepada Raiga yang bertarung hebat sebagai salah seorang Tujuh Pemedang Kabus. Ranmaru juga mampu melihat sumber nyawa seseorang, membolehkan dia memastikan Raiga yang abru tewas dalam pertarungan masih bernyawa dan membolehkan dia memindahkan sedikit nyawanya kepada Raiga. Apabila diaktifkan, mata Ranmaru akan bercahaya dengan warna kemerah-merahan untuk seketika.

Dōjutsu tidak diketahui

Dalam "Naruto Shippūden the Movie", seorang sami daripada Negara Puaka bernama Shion memiliki kebolehan untuk meramalkan kematian seseorang. Apabila Shion mendapat ramalan akan kematian seseorang, matanya akan berubah kepada bentuk bunga dimana ianya mungkin sejenis Dōjutsu yang masih belum diketahui.

Inspirasi

Konsep Dōjutsu berkemungkinan diambil dari inspirasi novel oleh Futaro Yamada pada tahun 1959 bertajuk "The Kōga Ninja Scrolls" (甲賀忍法帖, Kōga Ninpōchō) di mana ianya membabitkan dua klan ninja yang berperang mempunyai waris yang masing-masing memiliki kebolehan mutasi dōjutsu yang misteri.